
ప్రస్తుతం తెలుగు సినీ పరిశ్రమలో మేధావి వర్గానికి చెందిన ఇద్దరు ప్రముఖ వ్యక్తులు త్రివిక్రమ్ శ్రీనివాస్, గీత రచయిత సిరివెన్నెల సీతారామశాస్త్రి. వీరిద్దరూ ముచ్చటిస్తుంటే చూడాలని చాలా మంది సినీ ప్రేక్షకులు కోరుకుంటారు. అది త్వరలోనే నిజం కాబోతున్నట్టు సమాచారం. త్రివిక్రమ్ ప్రస్తుతం `అజ్ఞాతవాసి` సినిమా ప్రమోషన్ కార్యక్రమాలను వినూత్న రీతిలో చేయాలని భావిస్తున్నారట.అందులో భాగంగానే గీత రచయిత సిరివెన్నెలను త్రివిక్రమ్ స్వయంగా ఇంటర్వ్యూ చేయబోతున్నారట.` సీతారామశాస్త్రిగారు మీ సినిమాలకు పాటలు ఎందుకు రాయడం లేదని చాలామంది అడుగుతున్నారు. నిజానికి ఆయన రాసేంత పాటలు నా సినిమాల్లో లేవు` అని ఆడియో వేడుకలో త్రివిక్రమ్ చెప్పిన విషయం తెలిసిందే. `అజ్ఞాతవాసి` సినిమాలో `గాలివాలుగా` అనే పాటను సిరివెన్నెల రాశారు. ఆ పాటకు మంచి స్పందన వస్తోంది. ఈ నేపథ్యంలో సిరివెన్నెలతో ఓ ఇంటర్వ్యూను త్రివిక్రమ్ ప్లాన్ చేశారని వార్తలు వస్తున్నాయి.

prastutam telugu cinee parisramalo medhavi vargaaniki chendina iddaru pramukha vyaktulu trivikram srinivas, geetha rachayita sirivennela siitaaraamasaastri. veeriddaruu muchatistunte chuudaalani chala mandi cinee prekshakulu korukuntaru. adhi twaralone nijam kaabotunnattu samacharam. trivikram prastutam `agnaatavaasi` sinima pramoshan kaaryakramaalanu vinuutna reetilo cheyalani bhaavistunnaarata.andulo bhagamgane geetha rachayita sirivennelanu trivikram swayamgaa intervio cheyabotunnarata.` siitaaraamasaastrigaaru mee sinimaalaku paatalu enduku rayadam ledani chaalaamandi adugutunnaru. nijaaniki aayana rasenta paatalu naa cinemallo levu` ani audio vedukalo trivikram cheppina vishayam telisinde. `agnaatavaasi` cinemalo `galivaluga` ane paatanu sirivennela raasaaru. aa paataku manchi spandana vastondi. ee nepathyamlo sirivennelatho oo intervieunu trivikram plan chesarani vaartalu vastunnaayi.